
საქართველოს პრეზიდენტის

ბრძანებულება №773
2012 წლის 3 სექტემბერი
ქ. თბილისი
„მოქალაქეობის არმქონე პირის სტატუსის დადგენის წესის დამტკიცების შესახებ“ საქართველოს პრეზიდენტის 2012 წლის 27 ივნისის N515 ბრძანებულებაში ცვლილების შეტანის თაობაზე
1. „ნორმატიული აქტების შესახებ“ საქართველოს კანონის მე-20 მუხლის შესაბამისად, „მოქალაქეობის არმქონე პირის სტატუსის დადგენის წესის დამტკიცების შესახებ“ საქართველოს პრეზიდენტის 2012 წლის 27 ივნისის N515 ბრძანებულებით (სსმ, ვებგვერდი, 27/06/2012, 010110000.08.002.016535) დამტკიცებულ მოქალაქეობის არმქონე პირის სტატუსის დადგენის წესის მე-6 მუხლს დაემატოს შემდეგი შინაარსის მე-7 პუნქტი:
„7. ამ მუხლის მე-2, მე-3, მე-5 და მე-6 პუნქტებით განსაზღვრული პროცედურების დაუცველად მოქალაქეობის არმქონე პირის სტატუსი შესაძლებელია დაუდგინდეს პირს, თუ:

ა) 1993 წლის 27 მარტისათვის ის მუდმივად ცხოვრობდა საქართველოს ტერიტორიაზე, საქართველოს მოქალაქედ არ ჩაითვალა და 1993 წლის 27 მარტის შემდეგ არ მოხსნილა საქართველოში მუდმივი რეგისტრაციიდან;

ბ) საქართველოს მოქალაქეობა შეუწყდა საქართველოს მოქალაქეობიდან გასვლის გზით.“.
2. ეს ბრძანებულება ამოქმედდეს გამოქვეყნებისთანავე.
მ. სააკაშვილი
